Document ID: 32003R0829

KOMISJONI MÄÄRUS (EÜ) nr 829/2003,
14. mai 2003,
millega muudetakse määrust (EÜ) nr 225/2003 Hiinast pärit seente päritolusertifikaatide kehtivusaja pikendamise osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta,1 viimati muudetud komisjoni määrusega (EÜ) nr 453/2002,2 eriti selle artikli 15 lõiget 1,
ning arvestades järgmist:
(1) Komisjoni määruses (EÜ) nr 2125/95,3 viimati muudetud määrusega (EÜ) nr 225/2003,4 on avatud konserveeritud seente tariifikvoodid ja sätestatud nende haldamine.
(2) Määruse (EÜ) nr 225/2003 artikliga 2 on komisjon kehtestanud, et Hiinast pärit konserveeritud seente ühenduses vabasse ringlusse lubamise taotlemisel võib importija kuni 31. maini 2003 esitada määruse (EÜ) nr 2125/95, muudetud määrusega (EÜ) nr 1286/2002,5 lisas nimetatud asutuste pitserite ja allkirjadega päritolusertifikaate või duplikaate.
(3) Liikmesriigid on teatanud komisjonile, et jätkuva tõrgeteta impordi tagamiseks tuleb see kuupäev edasi lükata kuni 2003. aasta septembri lõpuni.
(4) Seepärast tuleks määrust (EÜ) nr 225/2003 vastavalt muuta.
(5) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 225/2003 artikkel 2 asendatakse järgmisega:
"Artikkel 2
Kuni 30. septembrini 2003 võib importija esitada Hiinast pärit konserveeritud seente ühenduses vabasse ringlusse lubamise taotlemisel määruse (EÜ) nr 2125/95, muudetud määrusega (EÜ) nr 1286/2002, lisas nimetatud asutuste pitserite ja allkirjadega päritolusertifikaate või duplikaate."
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. mai 2003

Labels: 3
17
18
6